داغستاندا یاشایان " نوقای لار " آراسیندا بو تاریخی تصور بو گونه دک قالمیشدیر. نوقای لار خلق آلت لری نین هامیسینی " قوموس " آدلاندیریرلار. بوندان علاوه " قازاخ " لارین سیملی موسیقی آلتیندن باشقا بیر سیرا آغیزلار چالینان نفسلی آلت لری قوپوز آدیلا چاغیرماسی دا محض همین سبب دن دیر. بیزجه قوپوز " قوپ " و " اوز " سؤزلریندن یارانمیشدیر. " قوپ " اوجالیق،یوکسک آنلامینی وئریر. " اوز " قدیم تورکجه ده نغمه،موسیقی و آوازلی سس معناسیندادیر.